
U 
ltimo simannan gremionan comercial y  di e sector ho- 
telero, a menciona na varios ocasion cu introduccion di 
7% BBO na frontera, lo  bay tin influencia impactante riba 
loke ta ser considera como “cost of doing business.” 


AWEMainta a ser informa cu den e sector di produccion di 
pan, tambe tin e sistema conoci den mundo petrolero, esta 
“hedging” sigur mirando den un periodo cu prijs di hariña 
ta subi y  baha constantemente, caminda e mercado ta hopi 
afecta e guera entre Rusia y  Ukraina. 
Mirando cu e guera a cuminsa expande su mes pa teritorio 
Ruso, ta anticipa cu e transporte di hariña for di e region di 
Rusia y Ukraina lo wordo hopi afecta y esaki lo tin un impacto 
formal riba  no solamente produccion di hariña pero tambe e 
ruta riba cual tin cu transporta esaki pa e wordo exporta pa 
otro partinan di mundo. 


Na Aruba for di algun tempo caba, tin un solo panaderia cu 
ta “hedge” hariña pa asina evita cu e impacto di aumento di 
e prijs di hariña, lo crea ainda mas problema y cu esaki lo tin 
su consecuencia serio riba prijs di pan. 
Bright Bakery ta e unico panaderia local cu tin un acuerdo 


di ‘hedge” riba hariña pero tur otro panaderia tin cu somete 
nan mes na e cambionan riba mercado mundial y sin duda 
esaki lo afecta e prijs di pan den proximo lunanan. 


Esaki lo nifica cu aumento di prijs di pan lo tuma luga dentro 
di algun siman of minimo aki un luna, ya cu importadonan 
di hariña ta ser confronta cu e 7% di BBO na frontera y na 
momento cu panaderianan cumpra e hariña cu lo aumenta 
e prijs di esaki, ta mas cu claro cu panaderianan lo hinca e 
aumento aki den e prijs di pan. 
No por otro y esun cu lo sufri di e cambio aki, lo bira e 
ciudadano, e consumido caminda ya no tin perspectiva pa 
pueblo bou di e gobierno actual. 
Un kipashi cu na e momentonan aki ainda ta bou di 5 florin 
lo por spera cu esaki lo aumenta te cu 6 florin y otro special- 
idad lo conoci un aumento ainda mas. 
Fuera di pan otro productonan lo conoce aumento y mien- 
tras cu gobierno a inicia un campaña extenso pa convence 
comunidad cu tin productonan cu lo conoce reduccion, 
ningun di nan lo tin di haber cu productonan basico manera 
cuminda y bebida y hasta por spera aumento di produc- 
tonan medicinal. 


Prijs di pan lo bolbe 
aumenta dentro di poco 

U 
n foto cu ta ehempel di situacionnan cu ta dificil pa com- 
pronde, caminda dado momento ta lanta e pregunta si 
tin control adecuado, si autoridadnan concerni ta actua con- 
tra di e tipo di violacionnan aki. 


For di momento cu autoridadnan policial ta para autonan 
di famia of di carga pa efectua control rutinario, e tipo di 
controlnan aki mester ser haci contra di tur transporte y ta 
loke pa añanan largo no a bin ta tumando luga. 
Un chauffeur ta haya un multa si papelnan di e auto no ta 
na ordo manera seguro, stempel di ‘keuringslokaal’ y chauf- 
feurnan cu no tin rijbewijs, ta perde e auto eynan y hasta tin 
algun conductor cu ta wordo deteni na momento cu nan no 
por presenta un rijbewijs valido y tabata envolvi den un of 
otro accidente. 


Ayera mainta y na varios ocasion pa añanan largo, por 
ripara fila largo di autonan cu ta coriendo riba caminda prin- 
cipal bayendo direccion di Oranjestad of den otro barionan 
y ora cu ripara di con e fila ta bayendo asina slow, ta resulta 
c’un ‘caterpiller’ of un ‘forklifter’ ta coriendo trankilamente 
caminda e manehado no tabata kibra cabes di e stagnacion 
cu e tabata causando na un momento asina crucial. 
Ningun autoridad policial tabata na bista pero ta un posi- 
cion cu polisnan a bin ta tumando for di hopi tempo caba, 


caminda ta permiti e tipo di aparatonan aki, sigui abusa di 
leynan di trafico, ya cu un ‘caterpillar’ no ta un tipo di trans- 
porte cu ta permiti pa core riba caminda publico ya cu nan 
ta ser considera un asina yama “werktuig”, un mobil cu ta 
wordo uza den sector di constercion of na un compania. 


Pa motibo cu no ta tuma medida contra di e tipo comporta- 
cion aki, por mira cu hasta ‘forklifter’ ta subi caminda y core 
mescos cu nan ta un vehiculo cu ta paga ‘wegenbelasting.’ 
Sinembargo tanto ‘caterpillar’ como ‘forklifter,’ ley ta mustra 
bon cla cu si mashinnan aki tin cu wordo hiba na un local- 
idad den cualkier bareio, e doñonan tin cu busca un asina 
yama “trekker” pa pone e aparatonan aki riba dje y asina 
hiba nan di un sitio pa otro y bou di ningun circunstancia por 
permiti un caterpiller subi caminda y actua como si fuera cu 
manehado ta kere cu e ta coriendo cu tur derecho cu e por 
tin. 


Pa colmo e mashinnan grandi aki no tin plachi di number ya 
cu nan no ta paga impuesto y ta stroba chauffeurnan cu si 
ta paga impuesto pa core riba caminda publico. 
Polisnan tin cu tuma accion, parti multa ora cu e infraccion 
aki ta tuma luga ya cu ta e unico forma pa pone compani- 
anan aki realisa cu loke nan ta haciendo no ta cuadra cu 
leynan existente. 


Caterpillar y forklifter no por 
core riba caminda publico 

SUNDAY BRUNCH 


D 
iabierna ultimo e miembro di fraccion di MEP den Parlamento, Alvin Mo- 
lina, a emiti un comunicado di prensa den cual e ta cuestiona e seriedad 
y dedicacion di Minister di Agricultura Ursell Arends, cuestionando seriedad 
di e mandatario pa haci algo riba e tereno di agricultura. 
Entre otro Molina a mustra cu lastimamente Minister di Sector Primario, esta 
Ursell Arends di RAIZ, no ta haciendo loke ta necesario pa yuda agricultor,k 
criado di bestia y piscadonan, cuestionando hasta responsabilidad di e 
mandatario pa loke ta e puntonan menciona. 


Loke ta “zit dwars” pa Parlamentario Molina, ta e hecho cu el a entrega mocion 
den reunion di Parlamento, tambe cu el a reuni di esunnan envolvi y a solicita 
pa un reunion cu e Minister di Sector Primario pero loke a resalta di e manda- 
tario, ta su falta di interes pa atende e peticion di e parlamentario di MEP. 


Molina a sigui mustra cu el a constata con otro ministernan manera Minister 
di Economia Geoffrey Wever, Minister di Labor Glenbert Croes, Minister di 
Enseñansa Endy Croes y Minister di Infrastructura Evelyn Wever Croes, a 
mustra mucho mas interes pa loke ta e asunto di sector primario. 


Parlamentario di MEP ta cuestiona 
Minister Arends riba agricultura 


Un observacion hopi serio pero caminda ainda 
Minister Arends no a reacciona riba e tema aki 
pero aki tin cu mustra cu for di 30 di Mei pa 
2 di Juni ultimo, Minister Arends cu ayudo di 
Santa Rosa a organisa un tipo di conferencia 
relaciona cu e sector primario cu participacion 
di representantenan for di Corsou, Bonaire y 
islanan ariba. 


Dia 3 di Juni Minister Arends a informa cu e 
reunion tabata uno exitoso cu hopi intercambio 
di informacion y a dicidi riba cual proyectonan 
di prioridad lo bay colabora cu otro den futuro 
pero for di momento cu e conferencia aki a 
clausura, no a scucha of ricibi un of otro infor- 
macion di e mandatario. 


Tur probabilidad esey tin di haber cu e hecho 
cu den e periodo ey bin dilanti, e mandatario a 
dicidi di concentra totalmente riba con ta para 
e permiso di un beach nobo dilanti di Embassy 
Beach, cu tabatin permiso otorga pa gobierno 
pa cual Minister di Infrastructura Evelyn Wever 
Croes ta responsabel pa e maneho aki. 


Realidad 
di 
e 
situacionnan 
aki 
ta 
cu 
Parlamentario Molina tin rason pa cuestiona e 
maneho di sector primario pero di otro banda 
e mandatario practicamente no tin fondo na su 
disposicion pa haci algo realmente efectivo pa 
promove agricultura den comunidad. 


No ta prome bes cu miembronan di fraccion di 
MEP den Parlamento ta cuestionando maneho 
di Minister Arends, ya cu den pasado otro cole- 
ganan di Molina a cuestiona su maneho pa loke 
ta e asunto di procesamento di sushi di cas, 
cual solamente a cambia e situacion na dump 
pero soluciona e situacion di desperdicio, esaki 
ta leu di wordo soluciona. 


Al contrario tur caminda sushi ta wordo tira, 
loke ta totalmente iresponsabel pero esaki ta 
un scenario cu Minister Ursell Arends a crea pa 
falta di vision con pa atende cu e asunto aki. 

S 
in duda e noticia di ayera cu tan- 
to Aruba Tourism Authority hun- 
to cu gobierno pa medio di Minister di 
Turismo, Dangui Oduber a ser presen- 
ta oficialmente, ta sumamente alenta- 
dor sigur mirando con rapido Aruba a 
logra su recuperacion turistico compa- 
ra cu otro islanan den Caribe despues 
di e pandemia. 
Aruba a yega na un acuerdo cu e 
popular liña crucero cu ta esun di 
Norwegian caminda ehecutivonan di e 
compania aki, a sigura cu nan barconan 
lo bishita Aruba cu mas “calls” esta cu 
mas frecuencia. 


Hecho ta cu e industria crucero tabata 
un di esunnan mas afecta durante di 
pandemia y  tabata existi hopi duda 
con e industria aki lo lanta cabes ora 
cu e pandemia ta tras di lomba pero e 
perspectivanan a cambia mas rapido 
cu a spera y aki na Aruba a mira esaki 
na momento cu ricibi un of otro crucero 
den waf di Oranjestad. 
E acuerdo logra cu Norwegian Cruise 


Line ta e di tres acuerdo cu tanto ATA 
como gobierno a logra pa haya mas 
bishita di barconan pa nos isla. 


Loke si ta un hecho cu gobierno tin 
cu tuma serio na consideracion, ta 
un “facelifting” pa Oranjestad, sigur 
den bisindario di e waf principal cu ta 
Paardenbaai, caminda e luga ta mustra 
hopi sushi y pa no papia mes den centro 
di Oranjestad caminda turistanan por 


cana yega na pida pa bin haya un Caya 
Betico Croes, den un decadencia cu 
nunca mester a tuma luga. 
Mester bira un prioridad pa dicidi kico 
ta bay pasa cu e ex edificio di DOW, 
ya cu si no ta logra di drecha esaki  a 
corto plaso manera gobierno a anuncia 
hunto cu ATA, sikiera busca un forma 
pa drecha henter e bista mahos cu pa 
algun tempo caba ta notabel pa tur 
hende cu yega Aruba cruceronan. 


ATA cu tremendo noticia 
pa loke ta turismo crucero 

A 
we Banco Central di Aruba (BCA) a publica e di diesun 
edicion di su FINANCIAL SECTOR SUPERVISION RE- 
PORT anual. E “Financial Sector Supervision Report” aki ta 
pa informa instancianan relevante, incluyendo e publico, di 
e cambionan riba tereno di regulacion internacional y do- 
mestico, e actividadnan ehecuta door di BCA den e dominio 
di supervision, y e desaroyonan financiero principal den e 
sector financiero di Aruba durante 2022, tambe relaciona cu 
e rekisitonan prudencial den e areanan di solvencia y likides. 


Recuperacion economico fuerte 
Despues di un caida sin precedente di actividadnan 
economico causa pa e pandemia di COVID-19, Aruba su 
economia a experencia un recuperacion economico fuerte 
durante 2022, hasta surpasando nivelnan prome cu e 
pandemia di COVID den termino di entrada genera door di 
turismo. Empuha door di e aumento fuerte den e cantidad 
di biahenan recreacional durante 2022, e rebibamento di e 
sector di turismo Arubano tabata un di esunnan mas halto 
den e region Caribense. 


Apesar di e recuperacion solido di e economia, e riesgonan 
cu por stroba e mehoracion a aumenta considerablemente 
debi na e guera na Ukraina, cua a causa e aceleracion fuerte 
di inflacion mundialmente. Alabes, e maneho monetario 
mas estricto door di e economianan principal durante 2022, 
specialmente na Merca, pa combati inflacion lo por resulta 
den un recesion economico na e paisnan ey. Aunke mien- 
trastanto e presion riba inflacion a baha poco, ta anticipa cu 
e tasanan di interes lo keda halto den e siguiente añanan, 
cu por resulta den un crecemento economico mundial mas 
limita. Esaki tambe por afecta Aruba su economia y su sector 
financiero. 


Aruba su sector financiero a keda solido y resiliente 
E pandemia debi na COVID-19 a demostra claramente cu 
Aruba su sector financiero por carga shocknan externo 
significante y di duracion largo. E buffernan di capital y likides 
amplio cu a acumula durante añanan, como tambe BCA su 
supervision estricto, tabata instrumental den mantene un 
sector financiero solido durante e pandemia, contribuyendo 
asina na e recuperacion rapido di Aruba su economia. Ta 
importante pa nota cu un sector financiero sano y solido ta 


un condicion esencial pa crecemento economico y pa stabi- 
lidad financiero, tambe teniendo cuenta cu e activo total di e 
sector financiero a alcansa un balor di aproximadamente Afl. 
13,9 biyon (ekivalente na USD 7,8 biyon) na final di 2022, cu 
ta mas cu dobel di Aruba su producto domestico bruto pa 
2022, manera cu BCA a calcula. 


Reforsando e rekisitonan prudencial di e sector bancario 
Sin kita afo di loke a wordo menciona anteriormente, ta nota 
cu e turbulencia recien den e sectornan bancario di Merca 
y Suiso ta demostra claramente e necesidad pa suficiente 
buffernan di capital y likides, como tambe bon gobernacion 
y marconan di maneho di riesgo. 


Aunke cu ta mucho trempan pa saca conclusionnan final, ta 
parce cu e accionnan decisivo tuma door di e autoridadnan 
di regulacion y supervison na Merca y Suisa a calma e merca- 
donan financiero, preveniendo asina efectonan negativo di e 
eventonan aki riba e sistema financiero y economia mundi- 
almente. Alabes, teniendo cuenta cu e eventonan aki, BCA 
mientrastanto a dicidi di subi e minimo die e “risk-weighted 
capital ratio” y “prudential liquidity ratio” pa, respectiva- 
mente, 18 porciento y 20 porciento entrante 1 di januari 
2024. 


{Articulo ta sigui na siguiente pagina} 


E sector financiero a keda 
solido y robusto durante 2022 


A pesar di circunstancianan externo mas dificil 

{Continuacion di articulo anterior} 


Fortificando e marco di supervision di e sectornan di 
seguro y fondonan di pensioen 
Aunke cu e sectornan di seguro y pensioen a keda solido y 
resiliente, nan a enfrenta retonan significante durante 2022. 
E maneho monetario mas estricto door di e Federal Reserve 
Bank durante 2022 a resulta den perdidanan significante 
riba nan portfolionan di inversion den exterior. Di otro banda, 
e rendimentonan positivo riba nan portfolionan di inversion 
domestico a mitiga e perdidanan. En general, e solvencia di 
e sectornan di seguro y fondonan di pensioen a keda den 
margennan satisfactorio, cu ta nifica cu nan por cumpli cu 
nan obligacionnan den futuro. Sin kita afo e punto ey, BCA 
tin e intencion pa fortifica e marco di regulacion y super- 
vison di e companianan di seguro y fondonan di pensioen 
den e siguiente añanan. 


Resultado positivo di CFATF su evaluacion mutuo di Aruba 
Un punto cu a resalta den 2022 tabata e resultado posi- 
tivo di e evaluacion mutuo di e Caribbean Financial Action 
Task Force (CFATF) riba Aruba. E rapport di e evaluacion 
mutuo di Aruba, publica riba 14 di juli 2022, ta demostra e 
progreso significante haci durante e añanan pa establece 
un marco sano y efectivo pa preveni y combati labamento di 
placa, financiamento di terorismo y financiamento di prolif- 
eracion. Ademas BCA ta sumamenta satisfecho cu e cual- 
ificacion “substancially effective” ricibi pa tanto e asina 
yama “Immediate Outcome” 3 (supervision) como tambe 
pa e “Immediate Outcome” 4 (medidanan preventivo). Cu 
esaki, Aruba ta pertenece na un di e tres pais mundialmente, 
hunto cu Spaña y Vaticano, cu a logra esaki. Sin kita afo di 
e resultado positivo di e evaluacion di CFATF, mas pasonan 
ta necesario pa cumpli completamente cu e standardnan di 


FATF, incluyendo pero no limita na e desaroyo di un marco 
prudencial pa e “Virtual Asset Service Providers”, e esta- 
blecimento di un “Gaming Authority” y un marco di regu- 
lacion pa e intermediarionan di propiedad. Aruba mester 
raporta bek na CFATF na november 2024 riba e progreso 
haci pa cu e implementacion di e recomendacionnan inclui 
den e rapport di e evaluacion mutuo di Aruba. 


Aumento di atencion pa riesgonan di siguridad cibernetico 
Teniendo cuenta cu e aumento di riesgonan relaciona cu 
siguridad cibernetico mundialmente, BCA ta intensifica su 
actividadnan pa cu supervision di e area aki. E implementa- 
cion di manehonan, proceduranan y medidanan solido riba 
tereno di (siguridad di) Informacion di Tecnologia (IT) na 
e institucionnan bou di supervision ta critico pa sigura un 
operacion sigur y solido. BCA ta evalua e documentonan di 
manehonan, proceduranan y medidanan di (siguridad di) IT 
di e institucionnan aki contra e documentonan di maneho 
produci door di BCA, den e areanan di maneho di riesgo di 
tecnologia, maneho di continuidad empresarial y areglonan 
di subcontrato cu companianan externo. Ta haci e evalu- 
acion aki pa medio di su vigilancia na distancia (“off-site 
surveillance”) y tambe via e inspeccionnan haci na e institu- 
cionnan mes. 


Pa conclui, BCA ta keda alerto pa fomenta un sector finan- 
ciero solido y cu bon reputacion, contribuyendo asina na 
mantene e stabilidad financiero. 


E Financial Sector Supervision Report 2022 ta disponibel for 
di awe riba e website di BCA www.cbaruba.org. 

T 
ur cos ta cla y ta preparando e dia yega pa e di dos 
edicion di Tino Ruiz Memorial Walk and Run. 


E prome biaha cu a organisa e evento aki bou 
nomber di defunto Tino Ruiz pa asina por recorda 
su legacía a coy un acogida masal. Pueblo di 
Aruba a yega hunto pa asina por a move den un 
manera sano haciendo deporte. 


Andre Angela di comision Tino Ruiz ta elabora cu 
e aña aki un biaha mas tin e walk and run di 
5km. E ta cuminsa for di Plaza Tino Ruiz 
situa na Warda di Polis di Motor 
Unit y ta termina na e mesun 
sitio. Mirando e solo fuerte a 
dicidi di cambia e orario pa 
mainta trempan. Pa exact- 
amente 6’or mainta e 
careda ta inicia. 


Inscripcion 
a 
habri 
trempan y e ta bayendo 
manera pan cayente. 
Ta tuma solamente 


750 participante y no lo bay mas cu esaki. 


E aña aki ta conta cu seccion pa mucha tambe pa 
departamento di Husticia cu kier forma grupo di 
cuater lo tin cu bistinan uniform y core e ruta. 


E prijs ta solamente 15 florin pa mucha y 25 
florin pa hende grandi. Pa esunan cu kier forma 
grupo lo tin un prijs special di 50 florin. E fondo 
recauda lo bay bek pa yuda e fundacion. 


Por inscribi online via patrishi sports 
Aruba riba Facebook tambe por 
haci e pago na tur tienda di 
Nature Discount. Fundacion 
Tino Ruiz y Cuerpo Policial 
Aruba ta invita Aruba 
completo 
pa 
participa 
den e evento deportivo 
aki pero tambe duna 
sosten y apoyo pa mira 
diferente departamen- 
tonan core den nan 
uniform. 


Dia 13 augustus 2023 pa 6o’r di mainta 


E di dos edicion di Tino Ruiz Memorial Walk And Run 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


F 
undacion Parke Nacional Aruba (FPNA), un organisacion 
independiente encarga cu e conservacion y maneho di 
areanan terrestre y marino proteha na Aruba, ta anuncia cu 
e siman aki a conclui su celebracion di Siman di Aprecio di 
Ranger – un siman unda cu a gradici y honra e rangernan di 
FPNA pa e trabou cu nan ta eherce tur dia pa conserva na- 
turalesa di Aruba. 
Fundacion Parke Nacional Aruba ta encarga cu e protec- 
cion di 24.2% di Aruba su area terrestre y 0.2% di Aruba su 
awanan teritorial y rangernan ta na vanguardia di conserva- 
cion di naturalesa den cada un di e areanan bou di maneho 
di FPNA. 


Proteccion, preservacion y restauracion di naturalesa no ta 
un trabou facil y ta rekeri rangernan pa bisti diferente pechi 
diariamente. Algun di e pechinan aki ta inclui y no ta limita 
na traha pa monitor Aruba su biodiversidad rico y provee 
experiencianan transformational na bishitantenan di Parke 
Nacional Arikok pa asina bishitante nan local of di afo ta 
consciente di e trabou necesario pa conservacion di natu- 
ralesa. 


Esaki ta sosode door di comparti informacion y duna educa- 
cion den forma di guia sea ora di cana of door di guia den 
e cueba di Fontein y cueba di Quadirikiri. Tambe rang- 
ernan ta duna educacion na muchanan di tur edad na dife- 
rente scolnan unda cu rangernan ta pasa algun ora ta siña 
muchanan mas di e importancia di conservacion di natu- 
ralesa, flora y fauna, geologia y tambe Aruba su herencia 
cultural. Fuera di bishita scolnan, tambe rangernan ta ricibi 


grupo grandi di muchanan di scol of camp cu ta bishita 
areanan protegi bou maneho di FPNA y asina tin como meta 
pa inspira muchanan pa tambe bira protector di naturalesa 
di Aruba. 


E trabou no ta caba eynan. Rangernan ta mantene rutanan 
pa bishitantenan por cana den naturalesa, nan ta recoge 
sushi den areanan protegi, nan ta maneha especienan inva- 
sivo manera e Boa cu ta un especie invasivo na Aruba y nan 
ta traha pa midi e salud di e sistema ecologico di Aruba en 
general riba tera y den lama y asina hunto bin cu plannan 
di maneho pa conserva especienan nativo protegi cu ta den 
peliger di extension. 


Pa duna gradicimento y pa mustra rangeranan e aprecio cu 
nan merece, e team di FPNA a organisa un siman cu diferente 
actividadnan en conexion cu Dia Mundial di Conservacion di 
Naturalesa y Dia Mundial di Ranger pa tur ranger. 


Esaki a cuminsa cu un caminata den naturalesa riba Dia 
Mundial di Conservacion di Naturalesa cu ta cay riba 28 di 
juli unda cu e team a cana e ruta di Sero Muskita, Sero Grandi 
y Sero Tres Cabes pa siña conoce otro areanan cu ta cay 
bou maneho di FPNA, fortifica e conocemento di rangernan 
y tambe trece empleadonan hunto pa un rato placetero. 


{Continuacion na siguiente pagina} 


FPNA a celebra siman di aprecio di ranger 

Den fin di siman, rangernan a bolbe 
topa otro pa un anochi di competencia 
di bowling y den dia a cool off di e calor 
di solo cu un treat di diferente sabornan 
local di ijscream di Keda Keto. 


Pa finalisa e siman, riba Dia Mundial di 
Ranger cu ta cay riba 31 di juli, rang- 
ernan a participa den un speurtocht 
den Oranjestad unda cu mester a 
completa diferente tareanan den grupo 
unda cu comunicacion, traha den team, 
duna instruccion y pensamento logico 
a hunga un rol grandi pa completa e 
tareanan den un forma exitoso y asina 
a cera e anochi cu un comemento. 


Fundacion Parke Nacional Aruba kier 
gradici cada un ranger pa e trabou 
importante cu nan ta haci tur dia pa 
proteha, preserva y restaura natura- 
lesa di Aruba pa futuro generacionnan. 


Pa mas informacion tocante e trabou 
di conservacion cu FPNA ta haci of pa 
book un guia cu un di e rangeranan di 


FPNA please tuma contacto via e-mail 
na info@arubanationalpark.org. 


{Continuacion di pagina anterior} 

Foto reportahe di studiantenan cu a bay ayera 

B 
o tin un paspoort valido y por biaha pa 6 of 12 
luna? 
Bo kier conoce Hulanda? 
Bo kier haci trabou boluntario hunto cu otro 
hobennan? Bo kier siña habilidadnan nobo? 
Si tur bo contesta ta un SI! CEDE Aruba por ofrece 
bo e oportunidad unico aki! 


EU Projects di CEDE Aruba tin un proyecto na Hulanda 
cu un posicion habri pa un hoben motiva! Esaki ta e 
oportunidad perfecto pa hobennan cu kier tuma un 
‘gap year’ den nan estudio, of prome cu sigui studia 
of busca trabao. 
Na Barneveld, Hulanda, boluntarionan lo traha na un 
empresa social yama ‘het Lunchcafé’ na De Heygraeff 
na Woudenberg. Esaki ta cay dentro di un organ- 
isacion di cuido cu yama Reinaerde. Reinaerde ta 
brinda cuido na 170 residentenan cu limitacionnan. 
Boluntarionan lo prepara cumindanan y tambe yuda 
cu tur e otro trabaonan necesario cu ta parti di traha 
den un cushina di un café. E standards lo ta den 
acuerdo cu e reglanan di HACCP, entre otro. 
Ademas, tambe lo tin oportunidadnan pa guia 
hendenan cu limitacionnan den workshops. 


Trabao boluntario na Hulanda 
pa hobennan entre 18 y 30 aña 


Educacion previo no ta un rekisito, pero dominio basico di Ingles si ta impor- 
tante. Durante oranan di trabou, mayoria cliente lo uza idioma Hulandes. 
E proyecto aki tin un duracion di 6 of 12 luna cuminsando na September 2023. 


CEDE Aruba ta financia via European Solidarity Corps (ESC) pa cubri e gastonan 
di mas grandi pa tur hoben cu ta interesa pa bira boluntario. Esaki ta inclui 
gastonan di biahe, acomodacion y cuminda durante ful e proyecto. 


Abo of un hoben cu bo conoce ta interesa? Manda un e-mail pa euyouth@ 
cedearuba.org of un WhatsApp na 561-9666. Pa mas informacion tocante 
CEDE Aruba y proyectonan boluntario internacional, bishita nos website www. 
cedearuba.org/international-youth- projects of sigui nos riba IG: @euproject- 
saruba. 

D 
iasabra ultimo Minister Xiomara Maduro tabata presente 
na e celebracion di e di 15 aniversario di Antonio ‘Joseli- 
to’ Albertsz como International Chef di e prestigioso com- 
pania Disney. 
E mandatario a hiba un discurso na unda primeramente 
a gradici Joselito pa e invitacion y cu ta pa su persona un 
honor di forma parti di e bunita celebracion di 15 aniver- 
sario. Minister Maduro a comparti cu esnan presente cu 
Antonio Albertsz miho conoci como Joselito, e conoce for di 
temporada di scol. el a sigui Joselito su carera for di tempo 
cu el a termina Aruba Hotel Management School e tempo ey 
na Bushiri Resort y te aworaki cu e ta Master Chef na un di e 
restaurantnan mas grandi na Orlando Florida. 


Joselito tin un tremendo curiculo riba diferente tereno culi- 
nario internacional. el a yega di participa na varios compe- 
tencia y exposicion culinario na varios pais rond mundo 
manera New York, Miami, Houston, Los Angeles, Peru, 
Colombia, Brazil, Corsou y Japon. E mandatario a accentua 
cu Joselito na tur pais cu el a bishita el a laga nan cera conoci 
cu nos platonan crioyo di Aruba y tambe nos bolonan como 
postre. 


Joselito a traha tambe na parkenan di diberticion y varios 
hotel na Orlando. el a cuminsa for di Sous Chef, Executive 
Chef, Chef de Cuisine y awor como Master Chef. Pues un 
carera impresionante den mundo culinario internacional- 
mente. Esaki Joselito a logra cu dedicacion, perseverancia, 
disciplina y mas importante pasion cu e tin pa su trabou. 
Esaki ta un bon ehempel, inspiracion y motivacion pa sigur 
nos hobennan, specialmente e studiantenan di e parti di 
Culinario di Hospitalidad y Turismo na EPI, cu ta demostra 
cu trabou duro bo ta logra realisa bo soño. 


Minister Maduro a trece dilanti cu un bes mas nos ta ripara 
cu nos Pais ta chikito na tamaño pero carga na talento den 
por ehempel varios rango di deporte, arte, beyesa y awor 
den arte culinario tambe. 
E mandatario a extende un invitacion na tur Arubiano pa ora 
nan bishita Orlando pa bishita e restaurant Crystal Palace 
na Magic Disney World y asina purba e platonan delicioso di 
nos Masterchef Arubiano. 
Aruba ta orguyoso cu tin un Arubiano ta forma parti di e 
team di e cadena renombra di Disney Corporation. 
Minister di Cultura, na nomber di Gobierno di Aruba a 
entrega Joselito un reconocimento y a gradicie pa promove 
nos Pais Aruba na Orlando y unda cu e bay rond mundo. 
Danki pa ta un bon embahador di nos Pais Aruba. Y tambe 
masha danki pa semper tin Pais Aruba den su curason y bini 


un rato cas bek pa hunto cu nos comparti su experencia 
culinario y celebra su 15 aña como International Chef den 
un ambiente Arubiano. 


E mandatario ta felicita Joselito pa su 15 aniversario y ta 
desea cu Dios por sigui bendiciona Joselito pa e sigui celebra 
mas aniversario yena cu exito den su carera. 
Tabata un celebracion masha ameno den presencia di 
Joselito su famianan y amistadnan 


Minister di Cultura a duna reconocimento na Joselito Albertsz 


“Danki pa ta un bon embahador di nos pais Aruba” 

D 
urante e ultimo simannan, Prome Minister 
Evelyn Wever-Croes cu honor a atende e 
graduacion di varios scol. Prome Minister a indi- 
ca, cu pa mira cuanto graduado tabata tin e aña 
aki, ta algo cu Aruba completo mester sinti con- 
tento y orguyoso, pasobra esaki ta e fundeshi di 
formacion di un sociedad fuerte. 


Prome Minister ta gradici cada un di nan pa nan 
esfuerso den logra haci e aña aki uno exitoso un 
biaha mas. Tambe, Premier ta gradici tur maestro 
pa e pasion y dedicacion cu nan a bin ta eherci- 
endo durante añanan educando nos hobennan 
y fortalece e fundeshi primordial di enseñansa. 


“Cada clausura ta un comienso nobo. Pa nos 
graduadonan esaki ta un comienso nobo. E 
diploma cu bo tin den bo man, ta e yabi pa bo 
futuro, y abo ta dicidi kico bo ta haci cu n’e. 
Cu Dios bendiciona cada un di boso riba boso 
caminda, pa tuma e miho decisionnan, y pa boso 
ta exitoso den boso estudio. Na e mayornan cu 
mester habri hala y laga e yiu bay studia den 
exterior, mi ta desea hopi forsa, pasobra e ta un 
di e tareanan mas dificil como mama. Confia cu e 
fundeshi di norma y balornan cu boso a construi 
pa boso yiunan, lo sa di guia nan den e trayecto 
nobo. Hopi pabien y exito na tur e graduadonan” 
Prome Minister a expresa. 


Prome Minister ta felicita tur e graduadonan 
y ta desea nan hopi exito den futuro 


Diaranson, 2 Augustus 2023 
AWEMainta 
17 


Fortaleza pa Famia 


Sinceramente, Pastor Marcel Balootje 


TIN 191 versiculo den bijbel cu ta avisa hende tocante uzo di alcohol, con peligroso e ta, y ta tempo pa hende 
stop di sconde tras di Juan 2:11 y bisa Hesus mes a traha biña, por fabor realisa cu e biña cu Hesus a traha na e 
casamento na Canaan di Galilea, no ta e alcohol fabrica di awendia. 


!!! Hopi hende ta bebe, homber, muhe, hoben y hasta mucha, pero hopi di nan no sa kico, nan ta bebe. Tene cuenta 
cu no ta tur hende cu ta bebe ta sufri di depresion, ni tampoco salud mental, pero hopi ta bebe pa cobardia, y 
miedo di enfrenta bida. Awendia tin hopi ta bebe pa competi, cual ta bobedad. 


!!! Hende ta bebe for di control, y ningun hende no por controla ki ora nan ta bira burachi, pasobra alcohol ta 
engañoso, tin biaha bo ta kere cu bo ta bon, y cu bo por yega cas, pero ta ora bo sinta tras di stuur y cuminsa 
maniobra pa bo yega cas na e momento ey bo ta sinti, cu bo no por, y enbes di busca yudansa, hende ta bay core 
mas duro posibel pa yega cas, cu e consecuencia cu bo por spera ora un hende ta maneha burachi. 


No ta tur dia cu un hende bebe e ta bira burachi mesun cos, ta depende di su presion di sanger, ta depende si e 
persona ta come ora e ta bebe, ta depende di cual ambiente e ta bebe, y mas peligroso ta ora un hende ta bebe 
cu rabia of cu duele, pasobra e ora ey e spirito di alcohol ta tuma control di su mente, y e lo bebe te ora e ta lastra 
abao. 


Biña ta un hacido di bofon, bibida sterki ta un borotado, y esun cu ta bao di su influencia no ta sabi (Proverbionan 
20:1). 


Envidia, buracheria, parandiamento, y cosnan asina aki, di cual mi ta spierta boso di antemano, cu esnan cu ta 
practica, sorto di cosnan asina aki lo no hereda e reino di Dios (Galationan 5:21). 


!!! Nos ta kere cu si compania di Electricidad duna un conteo cuanto palo di luz, a wordo ranca e aña aki pa motibo 
di buracheria, of Cuerpo Policial, duna un rapport, e por tin su efecto riba comportacion di esnan cu ta core 
burachi, causa accidente, ranca palo di luz, y hopi biaha papelnan no ta na ordo, of mas pio ainda, no tin rijbewijs, 
y ta sali na cla cu nan ta menor di edad. 


Den un cas caminda mayornan ta siña nan yiunan con bebe, of hende grandi ta sinta bebe bira burachi dilanti di 
mucha, ta un cas caminda iresponsabilidad ta reina, pasobra e efecto riba e mucha su bida ta hopi doloroso. 


Antes tabata dificil pa bo topa un muhe burachi riba caya, pero awor hasta durante dia esey ta sosode. E asunto 
di bebe den grupo, pa demostra ken por wanta mas alcohol, ta puro bobedad, pasobra ora tin accident, Happy 
Hour no ta yuda bo cubri e gasto. 


Nos damanan mester mantene nan norma y balor halto y no wak riba otro hende, pero wak pa abo ta decente, pa 
abo ta respeta. 


Ki futuro un hoben tin cu ta cuminsa bebe cu 12 aña, pasobra ta conoci cu alcohol ta stroba hende di studia, 
pasobra les no ta drenta cabes di hende burachi. 


Ay di esnan cu ta lanta mainta tempran, pa core tras di bibida sterki, cu ta keda lanta te anochi laat, te ora bibida 
subi na nan cabes (Isaias 5:11). 


Buracheria ta pica, no lubida. 


Por fabor, hende mester corda cu buracheria ta pica 

“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. - Salmo: 23 


Cu profundo dolor na nos curason nos ta 
anunicia fayecimento di: 


Antero Dijkhoff 
Mihor conoci como 
Antero, of PapaTero, of MoTero 
*03–01–1929 - †29–07–2023 


Nomber di su: 
Casa: †Annie Dijkhoff 


Yiunan: 
Filomena y †Janny Boekhoudt-Dijkhoff 
†Ruben y Magaly Dijkhoff-Corea 
Haime y Brigida Dijkhoff-Geerman 
Doy y Anna Dijkhoff-Boekhoudt 
Benjamin y Mevelin Dijkhoff-Danies 
†Glenda Boekhoudt–Dijkhoff 
Roberto y Marjorie Dijkhoff-Trimon 
Erica y Vidal Arends-Dijkhoff 
Vuido Felix Boekhoudt y esposa 


Ruman: Rosa Trimon-Dijkhoff 
Cuña: Emerita Solognier 
Swa nan: 
Emilio Dijkhoff na Hulanda 
Octavio y Vera Dijkhoff-Ras na Hulanda 


Tur: Nieta y nieto nan 
Bisanieto y Bisanieta nan 
Tatara Nieto 
Subrino y Subrina nan 


Demas Famia 
Dijkhoff, Boekhoudt, Corea, Geerman, Danies, 
Trimon, Arends, Donk, Ruiz, Penja, Croes, Yung, 
de Rooy, van der Biezen, Werleman, Semerel, 
Erasmus, Peterson, Gracia, van Eck, Fingal, 
Colorado, Villafañe, Espinel, Provance, van 
Stralen. 


Si acaso den nos tristesa por a lubida un persona 
of un famia, nos ta pidi nos mas sincere disculpa. 
Ta invita tur bisiña, amigo y conocirnan pa assisti 
na a acto di entire cual lo tuma lugar na Aurora 
Funeral Home diahuebs 3 di augustus 2023 di 9’or 
pa 11’or di mainta. 


Despues lo sali pa Santana Catolico na Paradera. 
Nos ta lamenta cu despues di entiero nos lo no 
ricibi bishita di condolencia na cas. 


A 
yera diamars, prome di augustus 2023 e ley di BBO na frontera a dren- 
ta na vigor. Aduana lo cobra cuater porciento di BBO/BAVP y tres por- 
ciento di BAZV na frontera. Total, ta shete porciento di impuesto cu lo wor- 
do calcula for di e douane waarde. 


Ta bon pa subraya, cu e cobransa di BBO na frontera ta conta pa tur 
importador. Tanto persona priva, como comerciante lo paga esaki na 
momento di importacion. Mester tene na cuenta cu ta solamente e comer- 
ciante cu ta rebende su productonan tin derecho di deduccion di e suma 
di BBO paga na frontera. Na e momento cu e comerciante aki presenta 
su declaracion di BBO na Departamento di Impuesto, e ta haci uzo di su 
derecho di deduccion. E comerciante ta adkiri e derecho aki na momento 
cu e paga BBO na importacion y presenta su declaracion di BBO na 
Departamento di Impuesto. 


Pa mas informacion of pregunta por tuma contacto cu Departamento di 
Aduana libremente na 5238888 of info@douane.aw y como tambe bishita 
e website di Departamento di Impuesto https://www.impuesto.aw/bbo- 
na-frontera-pregunta-frecuente 


DAA cu inicio di 
BBO na frontera 

“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi” - Salmo 33 


Cu profundo tristeza, 
nos ta anuncia fayecimento di: 


Mercedes Carolina 
Maduro-Apitz 
*01-10-1942 †21-07-2023 


Na nomber di su: 
Casa: 
†Carlos “Alul” Maduro 


Yiu: 
Carlos Manuel Maduro 


Rumannan: 
Marisol Apitz na Venezuela 
Miraim Apitz y famia na Venezuela 
Morelba Apitz y famia na Venezuela 


Swa y cuñanan: 
†Arturo (Buchi) y 
†Candelaria Maduro-Maduro y famia 
†Juan (Chito) y 
Vda. Faustina Maduro-Bislip y famia 
†Margarita y † 
Rosario Werleman-Maduro y famia 
†Antonio (Sai) y 
Vda. Elena Maduro-Croes y famia 
†Basilio (Chimbo) y 
Vda. Cecilia Maduro-Arends y famia 
Andresito (Dries) y 
Annie Maduro-Hernandez y famia 
Ismael (Esy) Maduro y famia 
Carlito (Alin) y Isidora Maduro-Kelly y famia; 
Edwin y Mercedes Maduro-Raaz y famia; 
Cecilia (Sila) y 
Rodolfo (Dolfi) Herrera-Maduro y famia 
Jacintha (Chenta) y Mario Kelly-Maduro y famia 


Si den nos tristesa nos por a lubida di menciona un 
of mas familiar of ser keri, nos ta pidi nos mas sincero 
disculpa. 


Primo(a)nan, tanta y omonan. 


Demas famia: 
Maduro, Apitz, Werleman, Herrera, Kelly, Bislip, 
Croes, Arends, Hernandez, Raaz 


Ta invita pa acto di despedida cu lo tuma lugar, 
Diarnason 2 di Augustus 2023 na Aurora Funeral 
Home di 9or pa 11or di mainta. 


Cremashon lo tuma lugar den seno familiar. 


In mijn hart blijf ik je dragen 
In mijn hart blijf je bestaan 
Aan dat kleine plekje in mijn hart 
Daar komt niemand meer aan 


Mi lo carga bo den mi curason 
Den mi curason lo bo keda exsisti 
Den e lugar chikito di mi curason 
eynan niun hende lo yega 


BEP (Hubertha Jacoba 
Theodora) Vogel 
echtgenoot van Peter Snieders. 
• Geldrop 26 september 1936 
† Aruba op 30 juli 2023 


Aruba: 
Peter Snieders 
Brigitte Dillen 


Dushi 


Nederland: 
Nicole en John Van den Oetelaar- Dillen 
Remco 
Steffie 
Joost en Ruby Dillen-Yntema 
Nichi 
Judith Snieders 


Er is gelegenheid tot afscheid 
nemen in Funeraria Royal 
Adres: Cumana # 44 
Op vrijdag 4 augustus van 14.00 tot 16.00 uur. 
Om 15.00 uur zal er gesproken worden. 


In plaats van bloemen zou Bep het fijn vinden als 
u een donatie achterlaat voor 
Fundacion Alzheimer Aruba (FAA) 
Hiervoor zijn collectebussen aanwezig 


In plaats van bloemen zou Bep het fijn vinden als 
u een donatie achterlaat voor 
Fundacion Alzheimer Aruba (FAA) 
Hiervoor zijn collectebussen aanwezig 


Hesus a bis’e: “Ami ta resurecion i bida; esun cu kere 
den Mi, lo biba asta si e muri, I niun hende cu tin bida 
eterno, lo no muri nunca mas. Bo ta kere esaki? - Juan 
11:25,26 


Cu imenso dolor na nos curason pero conforme cu 
boluntad di Dios, a bai drumi den brasa de Señor, nos 
tata, welo, bisawelo,ruman, omo y suegro: 


A fayece inesperadamente: 


Sr Roberto Orman 
Cariñosamente yama: 
Roberto, Papay, Mo Beto, Rorro 
Na edad di 90 aña 
*07 Juni 1933 - †31 Juli 2023 


Na number di su: 
Mayornan: †Zerago y †Hendrina Maria Orman Kelly 


Esposa: †Anna Catharina Orman-Geerman 


Yiunan: Mercedes y Harold Bergrok-Orman 
Sofia y Rudolf Dirksz-Orman 


Nieta(o)nan: 
Eugene Dirksz 
Jurvin Dirksz 
Juni Bergrok y Talula Goijla 
Mildred y Angelo Fuentes-Bergrok 
Rual Dirksz 
Rigoberto Bergrok na Hulanda 
Dani Dirksz 


Bisanieta(o)nan: 
Cedrick Fuentes 
Nathan Robert 
Jayron Orman na Hulanda 
Jarianne Orman na Hulanda 
Jaylen Croes 
G’Angelo Fuentes 
Sophie Bergrok 
Jah-Xion Bergrok 


Rumannan: †Angelico Orman 
†Herman y Catharina Orman-Semeleer 
Emerita Orman 
Marco y Sabina Orman-Ignacio 


Mescos ruman: †Daniel Kelly y †Sra y yuinan 


Sua y cuñanan: † Santiago Geerman y yuinan 
†Felepina y Pedro Jansen-Geerman y yiunan 
† Benoit Geerman 
†Fransisco y †Carmen Geerman-Dirksz y yuinan 
† Pablo y †Theresita Geerman-Jansen y yuinan 
Sra. Vda.Emma y †Dabian Jansen-Geerman y yuinan 
Sra. Vda. Olga y †Tarsicio Farro-Geerman y yuinan 
†Patricio Y †Mathilda Geerman-Ruiz y yuinan 
†Filomena y Simeon Thiel-Geernan y yuinan y Violeta 
Lampe 


Ihanan, sobrino y sobrinanan, comer y compernan, 
primo y primanan. 


Amigo di cas: 
Simeon Thiel 
Juancho Perez 


Ex-trahado di Casa Matias 
Ex-futbalista di Dakota (Dakota tur dia) 
Barrio di Hooiberg y Dakota 
Famia: Orman, Kelly, Geerman,Hernandez, Bergrok, 
Dirksz, Fuentes, Robert, Goijla, Semeleer, Ignacio, Tromp, 
Bernadina, Toppenberg,Boezem, Kuiperi, Boekhoudt, 
Vrolijk, Kock, Diaz, Alias, Hart, Haayer, Marquez, Martis, 
v/d Biezen Croes, Lacle, Winklaar, Farro, Thiel, Ruiz, 
Lampe, y de mas famia na Aruba, Curacao, Hulanda. 


Ta invita tur amigo, bisiña y conoci pa asisti na acto di 
entiero cual lo tuma luga diahuebs 3 Augustus 2023 pa 
4 or saliendo for di misa Santa Filomena pa Santana 
catholico ”Pastor Kranwinkel” na Paradera. Nos difunto 
lo reposa den misa di 2’or di merdia. 


Adres pa condolencia: Royal Funeral Home – Cumana 
Diaranson 2 Augustus di 7or – 9or di anochi 


Nos ta lamenta cu despues di entiero no tin 
condolencia na cas. 
Nos kier a pidi nos disculpa si nos por a lubida un of otro 
famia den nos tristesa y dolor. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Eulogio Ramon Robert 
Mihor conoci como: “Loy” 
13-09-1944 - †30-07-2023 


Acto di entiero lo wordo anuncia despues. 

~ In you, all I find is beauty ~ 
No tin palabra pa expresa nos tristesa, pero 
conforme cu boluntad di Dios, 
nos ta anuncia fayecimento inespera di nos dushi 
yiu y ruman 


Sarlyn Oduber 
*Augustus 11, 1980 - †July 8, 2023 


Tata y mama: 
Juni & Helen Oduber Croes 


Su rumannan: 
Champi Oduber y famia 
Jean Pierre Oduber 


Comprometido: 
Craig Szustkiewicz y su famia 


Acto di despedida lo wordo anuncia despues. 


Lamentablemente nos no por ricibi bishita di 
condolencia na cas. Danki pa e comprenshon. 


“Dios ta amor... y amor ta Dios, 
maske mi no ta na e mundo aki, tur dia lo mi 
ta banda di boso Curazon, mi por stens di loke 
Señor ta hasi”. - Salmo 33 


Cu Inmenso tristesa na nos curason pero 
conforme cu Dios su boluntad, nos ta anuncia 
fayecimento inespera di nos mama, esposa, 
ruman, tanta y amiga stima: 


Sra. Maxima Nova Millar 
*6 November 1958 – † 30 Juli 2023 


Na nomber di su: 
Sr. Esposo: 
Blas Nova 


Yiunan: 
Blessie Nova y Eddie Grajo 
Billy Brian Nova 


Rumannan: 
Ricardi Millar y famia na Filipinas 
Fina Millar y famia na Filipinas 


Subrina(o)nan cu ta na Filipinas Y Merca 


Prima y primonan cu ta na Merca y Italia 


Demas famia: 
Nova, Millar, Mañaga, Garcia, Ramos, Pasayan, 
Sanchez 


Tur su bon amigo y conocirnan: 
Romy Kilayko Jr. Famia Magalona, Tulabot, 
Policarpio, Martillana, Suerte, Pineda, Kalugdan, 
Garcia, de Castro, Sanao, Manrique, Caberos, 
Antioquia, Aguiling, Arnedo, Mendoza, 
Tentativa, Briones, Garra. 


Tur su ex coleganan di: 
Burger King, Sbarro, Pizza Hut y Quiznos 


Nos ta pidi disculpa si den nos tristesa, nos por a 
lubida di menciona un of otro miembro di famia, 
amigo(a) of conocir. 


Nos ta invita tur famia, amigo, bisiña, conociran 
y ex-coleganan pa asisti na e acto di 
condolencia, cual lo tuma lugar Aurora Funeral 
Home diaranson 2 di Augustus di 7’or pa 9’or di 
anochi. 


E acto di despedida lo tuma lugar den seno 
familiar. 


Nooit klagend, nooit vragend, 
je lasten in stilte dragend. 
Jouw handen hebben voor ons gewerkt, 
jouw hart heeft voor ons geklopt, 
jouw ogen hebben ons tot het laatst gezocht. 


Dankbaar dat haar een verdere lijdensweg 
bespaard is gebleven, is toch vrij onverwachts 
van ons heengegaan, onze lieve moeder, 
schoonmoeder, oma, overgrootmoeder en tante 


Ivone Ursela van Eer-Gietel 
beter bekend als Wonny of Bonnie. 
* 30 juli 1932 - † 26 juli 2023 
Weduwe van Charlie van Eer. 


Namens haar: 
Kinderen: 
† Maike van Eer 
† Charlie van Eer 
Joan van Eer 
Claire de Koning – van Eer en echtgenoot Kees 
Iwan van Eer en echtgenote Nicole 


Kleinkinderen: 
† Gerby van den Berg 
Nady van den Berg 
Wendy van den Berg 
Aiken van Eer 
Kevin van Eer 
Charley van Eer 
Stevie-Ann van Eer 


Overige familieleden, nichten, neven, vrienden, 
kennissen en buren. 


Onze excuses als wij door ons verdriet vergeten 
zijn iemand te vermelden. 


Speciale dank gaat uit naar: 
Marie Pierre, Chachy Olimpia, Stichting H.O.P.E., 
Wit Gele Kruis thuiszorg, dokter van Trigt en 
assistenten en Conny van Niel. 


Gelegenheid tot het nemen van afscheid en 
condoleren, vindt plaats op vrijdag 4 augustus 
2023 van 14:00 – 16:00 uur. Plaats: Aurora Funeral 
Home te Cumana. 


Daarna vindt de ter aarde bestelling plaats op de 
Acacia begraafplaats aan de 
Caya Ernesto Petronia. 


Tot onze spijt kunnen wij na de begrafenis geen 
rouwbeklag aan huis meer ontvangen. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima 


George Wong Shun 
*06-11-1946 - †14-07-2023 
Pa medio di esaki famia kier a informa cu e 
despedida di nos ser stima a wordo hasi den seno 
familiar. 


Milley, Edward y fam, Nafry, Merlyn y fam Samuel 


Gradicimento / Invitacion 


Pa medio di esaki, nos como famia kier duna 
un danki di curason na tur persona cu di un of 
otro manera a mustra nan atencion durante 
despedida di nos ser stima “Ima’: 


Inocente De 
Titta-Yarzagaray 


Nos kier a hasi un invitacion pa 3 Santo Sacrificio 
di misa cu lo tuma lugar na Misa Pro Catedral 
San Francisco na Playa: 
Diahuebs 3 di augustus pa 19:00 
Diabierna 4 di augustus pa 19:00 
Diasabra 5 di augustus pa 17:00 
Bo(so) presencia lo ta altamente aprecia. 


